b'\n_START_ARTICLE_\nHolger Krogerus\n_START_PARAGRAPH_\nHolger Felix Valter Krogerus (25. joulukuuta 1915 Helsinki \xe2\x80\x93 29. maaliskuuta 1985) oli suomalainen kenraalimajuri. _NEWLINE_Krogerus valmistui jatkosodan alkaessa Maasotakoulusta (kadettikoulu) sek\xc3\xa4 k\xc3\xa4vi sodan j\xc3\xa4lkeen Sotakorkeakoulun (ye-upseeri 1951). H\xc3\xa4n palveli talvisodassa ainakin JR 10:n konekiv\xc3\xa4\xc3\xa4rikomppaniassa joukkueenjohtajana. My\xc3\xb6hemmin h\xc3\xa4n toimi komppanianp\xc3\xa4\xc3\xa4llikk\xc3\xb6n\xc3\xa4. Vuosina 1944\xe2\x80\x931947 h\xc3\xa4n toimi Turun sotilaspiirin esikunnassa toimistoupseerina. H\xc3\xa4n oli komppanianp\xc3\xa4\xc3\xa4llikk\xc3\xb6n\xc3\xa4 1947-1949. Uudenmaan prikaatissa Krogerus ty\xc3\xb6skenteli aliupseerikoulun johtajana, esikuntap\xc3\xa4\xc3\xa4llikk\xc3\xb6n\xc3\xa4 sek\xc3\xa4 komentajan sijaisena 1949\xe2\x80\x931958. Puolustusministeri\xc3\xb6ss\xc3\xa4 h\xc3\xa4n toimi vanhempana toimistoupseerina 1958\xe2\x80\x931963. Seuraavaksi h\xc3\xa4net nimitettiin Karjalan Prikaatin komentajaksi 1963\xe2\x80\x931966. Puolustusministeri\xc3\xb6n sotilasasiainosaston p\xc3\xa4\xc3\xa4llikk\xc3\xb6n\xc3\xa4 Krogerus ty\xc3\xb6skenteli 1966\xe2\x80\x931970. Vuonna 1970 h\xc3\xa4n komensi my\xc3\xb6s Porin prikaatia. Uransa p\xc3\xa4\xc3\xa4tteeksi h\xc3\xa4n komensi Pohjanmaan sotilasl\xc3\xa4\xc3\xa4ni\xc3\xa4 1970\xe2\x80\x931975. _NEWLINE_Ylennykset: V\xc3\xa4nrikki 1935, luutnantti 1940, kapteeni 1942, majuri 1952, everstiluutnantti 1957, eversti 1963, kenraalimajuri 1970.'